《送陈民初先生归广州兼问讯赵知事公杰》
明代·偶桓

静江遥带五羊城，官舸乘风画鹢轻。客馆乡人秋送别，高斋弟子日相迎。

桄榔接叶蛮烟暗，螺蚌含珠海月明。到郡为询贤赞府，几时鞍马定朝京。

作者简介：明间苏州府太仓人，字武孟，号海翁。眇一目，自号瞎牛。以诗谒倪瓒，瓒称之。洪武中官荆门州吏目。有《江雨集》、《醉吟录》、《凤台吟啸集》等。